Komisijos Reglamentas (EB) Nr. 2340/2003
2003 m. gruodžio 29 d.
2004 metams nukrypstantis nuo Reglamento (EB) 1279/98, nustatančio išsamias Tarybos reglamentų 2003/286/EB, 2003/298/EB, 2003/299/EB, 2003/18/EB, 2003/263/EB ir 2003/285/EB Bulgarijai, Čekijos Respublikai, Slovakijai, Rumunijai, Lenkijos Respublikai ir Vengrijos Respublikai numatytų galvijienos tarifinių kvotų taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1], ypač į jo 32 straipsnio 1 dalies pirmą pastraipą,
Kadangi:
(1) Komisijos reglamentas (EB) Nr. 1279/98 [2] nustatė išsamias taisykles dėl nuolaidų taikymo importuojamiems galvijienos produktams pagal tarifines kvotas, atidarytas Bulgarijai, Čekijos Respublikai, Slovakijai, Rumunijai, Lenkijai ir Vengrijai.
(2) Reikia ratifikuoti Stojimo sutartį su Čekijos Respublika, Estija, Kipru, Latvija, Lietuva, Vengrija, Malta, Lenkija, Slovėnija ir Slovakija (toliau - "naujos valstybės narės"), Čekijos Respublika, Slovakija, Lenkija ir Vengrija įstos į Europos Sąjungą 2004 m. gegužės 1 d. Todėl iki jų įstojimo dienos turi būti atidarytos šioms šalims priskiriamos kvotos.
(3) Siekiant leisti operatoriams iš naujų valstybių narių pasinaudoti lengvatinėmis kvotomis, kurios, kaip nurodyta Reglamente (EB) Nr. 1279/98, suteiktos Bulgarijai ir Rumunijai, kvotos laikotarpiui nuo 2004 m. sausio 1 d. iki 2004 m. birželio 30 d. turimi kiekiai remiantis pro rata temporis principu turi būti padalyti į dvi dalis. Pirmoji dalis turi būti atidaryta laikotarpiui nuo 2004 m. sausio 1 d. iki 2004 m. balandžio 30 d.
(4) Laikotarpiui nuo 2004 m. sausio 1 d. iki 2004 m. birželio 30 d. turimi tarifinių kvotų kiekiai, atidaryti Reglamentu (EB) Nr. 1279/98 Čekijos Respublikai, Slovakijai, Lenkijai ir Vengrijai turi būti pilnai prieinami iki 2004 m. balandžio 30 d.
(5) Šiame Reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Nukrypstant nuo Reglamento (EB) Nr. 1279/98 2 straipsnio pirmos straipsnio dalies laikotarpiui nuo 2004 m. sausio 1 d. iki birželio 30 d. kiekiai paskirstomi taip:
a) nuo 2004 m. sausio 1 d. iki balandžio 30 d. 50 % to reglamento 1 straipsnyje nurodytų susijusių kvotų prekėms, kurių kilmės šalis Čekijos Respublika, Vengrija, Lenkija ir Slovakija;
b) dėl produktų, kurių kilmės šalis Bulgarija ir Rumunija;
i) nuo 2004 m. sausio 1 d. iki balandžio 30 d. 33 % to reglamento 1 straipsnyje nurodytų susijusių kvotų;
ii) nuo 2004 m. gegužės 1 d. iki birželio 30 d. 17 % to reglamento 1 straipsnyje nurodytų susijusių kvotų.
2. Nukrypstant nuo Reglamento (EB) Nr. 1279/98 2 straipsnio antros straipsnio dalies, kai kiekiai nurodomi importo licenzijų paraiškose, pateiktose dėl dalies nuo 2003 m. gruodžio 31 d. iki liepos 1 d. yra mažesni nei turimi, likusieji kiekiai pridedami prie tos dalies turimų kiekių, nurodytų šio straipsnio pirmos straipsnio dalies a ir b punktuose i papunktyje.
Likusieji dalies kiekiai, nurodyti pirmos straipsnio dalies b punkto i papunktyje pridedami prie tos dalies turimų kiekių, kaip nurodyta pirmos straipsnio dalies b punkto ii papunktyje.
2 straipsnis
Nukrypstant nuo Reglamento (EB) Nr. 1279/98 5 straipsnio 2 dalies nuo 2004 m. sausio 1 d. iki 2004 m. balandžio 30 d. išduotos importo licenzijos galioja 120 dienų nuo faktiškos jų išdavimo dienos, kaip apibrėžta Komisijos reglamento (EB) Nr. 1291/2000 [3] 23 straipsnio 2 dalis. Bet po 2004 m. balandžio 30 d. produktams, kurių kilmės šalis Čekijos Respublika, Vengrija, Lenkija ir Slovakija negalioja jokia licenzija.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 29 d.